‘સાડા દસ વાગ્યે અમે પાંચમા માળે વાંચતા હતા ત્યારે દારૂ પીધેલી હાલતમાં એક વ્યકિત ઉપર આવી હતી અને લાઈટો બંધ કરી દો, અવાજ કરો નહીં અમને ડિસ્ટર્બ થાય છે તેમ કહી ગાળો બોલવા લાગી હતી. ગાળો નહીં સાંભળી શકતા અમારામાંના એક વિદ્યાર્થીએ સામી ગાળ આપી હતી. દરમિયાનમાં તે વ્યકિતની પત્ની અને દીકરી તેમને લેવા આવ્યાં હતાં અને કહ્યું કે, પીધેલી હાલતમાં આવું કરશો નહીંં’. પછી અમે વિદ્યાર્થીઓ તેમને પકડીને નીચે મૂકી આવ્યા. ત્યારબાદ તેમણે નીચે બૂમાબૂમ કરી મને માર્યો હોવાની વાતો કહેતા પંદરથી વીસ લોકોનું ટોળું ઈંટો અને દંડા લઈને ધસી આવ્યું હતું અને પથ્થરમારો શરૂ કરી દીધો હતો. આ જોઈને અમે ઉપર રૂમમાં જતાં રહ્યાં હતાં અને પોલીસને ફોન કરી અમારી હોસ્ટેલમાં પથ્થરમારો થાય છે તેમ કહ્યું હતું. ત્યાં સુધીમાં તો વિસ્તારના ઘણાં લોકો ભેગા થઈ ગયા હતાં.